
MESTNA OBČINA NOVA GORICA, Trg Edvarda Kardelja 1, 5000 Nova Gorica, ID za DDV:SI53055730, matična številka 5881773000, ki jo po pooblastilu št. ______ z dne ______________zastopa podžupan Marko Tribušon (v nadaljnjem besedilu kot »Kupec«),
in
ARCTUR Računalniški inženiring d.o.o., Kromberk, Industrijska cesta 1A, 5000 Nova Gorica, matična številka: 5562325000, davčna številka: SI 76530566, ki ga zastopa direktor Tomi Ilijaš (v nadaljnjem besedilu kot »Prodajalec«)
sklenejo naslednjo

Pogodbo o nakupu nepremičnin 
Uvodne določbe
člen
Pogodbeni stranki uvodoma ugotavljata, da: 
je Prodajalec lastnik nepremičnin – posameznih delov v poslovni stavbi na Erjavčevi ulici 2 v Novi Gorici v stavbi ID znak stavba 2304-1289 (v nadaljevanju: Poslovna stavba);
je Kupec zainteresiran za nakup nepremičnin, posebnih delov stavbe:
· [bookmark: _Hlk240977247]ID znak del stavbe 2304-1289-46 (poslovni prostori v izmeri 204,50 m2),
· ID znak del stavbe 2304-1289-47 (terasa v izmeri 15,70 m2),
· ID znak del stavbe 2304-1289-48 (poslovni prostori v izmeri 17,30 m2),
· ID znak del stavbe 2304-1289-49 (poslovni prostori v izmeri 365,90 m2),
· ID znak del stavbe 2304-1289-50 (poslovni prostori v izmeri 363,00 m2),
(v nadaljevanju skupaj kot »Nepremičnine« ali »predmet nakupa«);
namereva Kupec izvesti projekt »INKUBATOR GORIŠKE REGIJE CENTER« (v nadaljevanju: Projekt). Projekt je opredeljen v strateških dokumetnih Mestne občine Nova Gorica in sicer v ”STRATEGIJA RAZVOJA MESTNE OBČINE NOVA GORICA 2045”;
iz investicijske dokumentacije Kupca DIIP-”INKUBATOR GORIŠKE REGIJE CENTER” izhaja, da se Nepremičnine izkazujejo kot ustrezne za umestitev in izvajanje Projekta;
iz vpogleda v Zemljiško knjigo na dan __________ izhaja, da pri Nepremičninah ni vpisanih nobenih hipotek ali drugih bremen;
ima stavba ID 2304-1289 pridobljeno gradbeno dovoljenje št. 351-375/2005-7-10 z dne 04.08.2005 ter uporabno dovoljenje št. 351-218/2007-7-5 z dne 21.06.2007, ki sta prilogi te pogodbe, ter da ne gre za črno gradnjo; 
Prodajalec del nepremičnine iz točke a) tega člena – poslovne prostore v 1. in 2. nadstropju Poslovne stavbe v skupni izmeri 280,43 m2 oddaja v najem petim najemnikom po najemnih pogodbah z dne 01.10.2023, 20.10.2023, 01.04.2026, 02.09.2024, 25.04.2025;
iz podatkov katastra stavb izhaja, da je Poslovna stavba po dejanski rabi »poslovni prostor«; 
namerava Kupec pridobiti sredstva za povrnitev stroškov nakupa Nepremičnin v okviru Dogovora za razvoj regij v okviru PEKP 21-27 (nepovratna sredstva evropske kohezijske politike ESRR Zahodna Slovenija), CP1: Pametnejša Evropa, PN1: Inovacijska družba znanja, specifični cilj RSO1.3: Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (ESRR-podjetniški inkubatorji) (v nadaljevanju kot: »Javni razpis«). Eden od pogojev za pridobitev sredstev na Javnem razpisu je vknjižena lastninska pravica na nepremičnini, ki je predmet nakupa s sredstvi iz Javnega razpisa;
sta pogodbeni stranki na podlagi pogajanj dosegli dogovor o kupnini za predmet nakupa, ki znaša 1.448.633,60 EUR;
Sredstva za plačilo nakupa objekta so planirana v Načrtu razvojnih programov, ki je sestavni del proračuna občine za leto 2026, s številko OB084-25-0082 (PP 09106, z nazivom Inkubator goriške regije – center).
iz lokacijske informacije št 3514-0643/2026-4 2026 z dne 22.9.2026 2026 izhaja, da Poslovna stavba leži na nepremičnini ID znak parcela 2304 657/51, namenska raba je območja stavbnih zemljišč, CD - druga območja centralnih dejavnosti, ter ni drugih omejitev ali pravnih režimov na tej nepremičnini, ki bi bile ovira za sklenitev te pogodbe;
je Mestni svet Mestne občine Nova Gorica v skladu s petim odstavkom 29. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) s sklepom št… z dne… podal soglasje k sklenitvi te pogodbe.

Jamstva pogodbenih strank
[bookmark: _Hlk240626119] člen
Prodajalec izjavlja in jamči Kupcu, da:
a) je izključni dejanski in zemljiškoknjižni lastnik nepremičnine iz točke b) 1. člena te pogodbe, do celote;
b) na nepremičnini iz točke b) 1. člena te pogodbe ne obstojijo nobene pravice ali zahtevki tretjih oseb, ki bi kakorkoli omejevali bremen prosto lastninsko pravico ali posest nepremičnin, ki jih bo Kupec pridobil na podlagi te pogodbe;
c) do pridobitve bremen proste lastninske pravice na predmetu nakupa s strani Kupca ne bo z navedenimi nepremičninami kakorkoli razpolagal, jih obremenil, oddal v nov najem, ipd.
d) za pravno veljavno sklenitev in izvršitev te pogodbe ni na strani Prodajalca nobenih ovir, zadržkov, omejitev, ipd. iz kakršnegakoli naslova;
e) je veljavno ustanovljena družba, ki obstaja po pravu, po katerem je ustanovljena;
f) ima ustrezno sposobnost, da sklene to pogodbo in izvršuje pravice in obveznosti po njej;
h) so bila izvedena vsa korporacijska dejanja in interna soglasja, potrebna, da lahko Prodajalec sklene to pogodbo in izvršuje obveznosti po njej;
i) ne obstaja predkupna pravica države ali tretjih oseb na Nepremičnini,
j) bo ob sklenitvi te pogodbe odpovedal vse najemne pogodbe, ki jih ima sklenjene za Nepremičnine, tako da bodo te do izročitve Nepremičnin Kupcu že prenehale ter bo zagotovil izročitev oseb in stvari prostih Nepremičnin Kupcu najkasneje do 28.02.2027.

V primeru kakršnekoli kršitve jamstev, ki jih je podal Prodajalec v prejšnjem odstavku, se Prodajalec zavezuje vzpostaviti takšno stanje, kot da do kršitve ne bi bilo prišlo. 

člen

Kupec izjavlja in jamči Prodajalcu, da:
a) je veljavno ustanovljena pravna oseba, ki obstaja po pravu, po katerem je ustanovljena;
b) ima ustrezno sposobnost, da sklene to pogodbo in izvršuje pravice in obveznosti po njej;
c) so bili izvedeni vsi postopki, skladni z veljavno zakonodajo, ki zavezujejo Kupca, da lahko slednji sklene to pogodbo in izvršuje obveznosti po njej;
d) Kupec ni prezadolžen, nelikviden ali kako drugače nezmožen poravnavati svojih obveznosti ali insolventen po pravu katerekoli jurisdikcije;
e) so kakršnakoli soglasja, odobritve, priglasitve ali druga dejanja katerekoli osebe ali pristojnega organa, ki so ali bi bile lahko potrebne v skladu z izvršitvijo te pogodbe s strani Kupca in/ali izvedbo transakcije po tej pogodbi, pridobljena oziroma izvršena.
[bookmark: _Hlk240624450]Predmet pogodbe
[bookmark: _Hlk240623272] člen
Prodajalec s to pogodbo proda in izroča v last in posest Kupcu, Kupec pa kupi in prevzame v last in posest bremen proste nepremičnine:

1. [bookmark: _Hlk240977366]ID znak del stavbe 2304-1289-46,
2. ID znak del stavbe 2304-1289-47,
3. ID znak del stavbe 2304-1289-48,
4. ID znak del stavbe 2304-1289-49,
5. ID znak del stavbe 2304-1289-50,

skupaj s pripadajočimi deleži na splošnih in posebnih skupnih delih stavbe.

Predmet nakupa so neopremljeni poslovni prostori, brez pohištva in druge opreme.
člen
Kupec izjavlja, da mu je pravno in dejansko stanje Poslovne stavbe in Predmeta nakupa v celoti poznano, prav tako tudi razmerja med lastniki posebnih delov Poslovne stavbe, finančna in druga bremena v zvezi s lastništvom in uporabo delov Poslovne stavbe, in mu je Prodajalec podal odgovor na vsa zastavljena vprašanja s tem v zvezi, zlasti pa si je Kupec Poslovno stavbo pred sklenitvijo te pogodbe ogledal; preveril je pravno in dejansko stanje nepremičnine ID znak parcela 2304 657/51, stavbe ID 2304-1289 ter posebnih in skupnih delov te stavbe; Prodajalec pa mu je tudi omogočil vpogled v pogodbo, sklenjeno med lastniki posebnih delov Poslovne stavbe, v najemne pogodbe iz točke g) 1. člena te pogodbe ter v uporabno dovoljenje za stavbo.      
[bookmark: _Hlk240626350]Plačilo kupnine
[bookmark: _Hlk240625479]člen
Pogodbeni stranki se dogovorita, da znaša kupnina za Nepremičnine 1.448.633,60 EUR (z besedami milojonštiristooseminštiridesettisočšestotriintrideset 60/100 EUR, v nadaljevanju kot »Kupnina«). 
Rok za plačilo kupnine je 30 dni od prejema računa Prodajalca. Prodajalec račun izda po sklenitvi zapisnika iz prvega odstavka 9. člena te pogodbe. 
Plačilo Kupnine v roku iz drugega odstavka 6. člena te pogodbe je bistvena sestavina te pogodbe.
Stranki se lahko s pisnim aneksom k tej pogodbi dogovorita, da se pogodba ohrani v veljavi, kljub zamudi roka iz drugega odstavka tega člena. V primeru, da bi pogodbeni stranki kljub zamudi roka iz drugega odstavka 6. člena ohranili to pogodbo v veljavi, je dolžan Kupec Prodajalcu plačati zakonske zamudne obresti od dneva zamude do plačila.
člen
Kupec bo Kupnino plačal Prodajalcu na podlagi prejetega računa, in sicer na TRR IBAN SI56 1910 0001 1283 191, odprt pri banki DBS d.d.
člen
Stranki sprejemata dogovor o znesku Kupnine kot dokončen in nespremenljiv. 
[bookmark: _Hlk240626813]Izročitev nepremičnine
[bookmark: _Hlk240626377]člen
Pogodbeni stranki se dogovorita, da bo Prodajalec Kupca po izpraznitvi Predmeta nakupa s strani sedanjih najemnikov pisno pozval na pregled in popis stanja Nepremičnin in Poslovne stavbe. O pregledu bosta stranki podpisali Zapisnik o pregledu Nepremičnin in Poslovne stavbe. V primeru, da Kupec ne pristopi k izvedbi pregleda, Prodajalec sam pripravi navedeni zapisnik in ga pošlje Kupcu.
Pogodbeni stranki se dogovorita, da bo Prodajalec izročil Kupcu Nepremičnine v izključno posest v roku 15 dni od plačila celotne Kupnine iz prvega odstavka 6. člena na račun iz 7. člena te pogodbe. 
Z dnem izročitve Nepremičnin Kupcu, preidejo v breme Kupca vsi obratovalni in drugi stroški ter davki in druge javne dajatve v zvezi z lastništvom Nepremičnin ter riziko uničenja Nepremičnin.
člen
Primopredaja iz drugega odstavka 9. člena te pogodbe bo opravljena na način, da bosta predstavnika pogodbenih strank sklenila primopredajni zapisnik, v katerem bosta zlasti popisali stanje Nepremičnin in skupnih delov, izročene ključe/kartice/gesla ter dokumentacije in stanje števcev oz. drugih merilnih naprav za obratovalne stroške. 
Prodajalec mora ob izročitvi Nepremičnin Kupcu izročiti tudi vse pripadajoče ključe/kartice/gesla za vstop in uporabo Poslovne stavbe in Nepremičnin ter dokumentacijo v zvezi s temi objekti in Nepremičninami. 
Za vse ostale obratovalne stroške, katerih višina se ne ugotavlja na podlagi števcev ali drugih merilnih naprav, bosta pogodbeni stranki morebitno delitev stroškov opravili glede na čas uporabe pogodbenega predmeta v obdobju, za katero so obratovalni stroški obračunani. 
člen
Kupec se zavezuje, da bo od dneva izročitve Nepremičnin v posest dalje nosil:
a) vse obratovalne stroške za Nepremičnine (primeroma, vendar ne izključno stroške elektrike, ogrevanja, plina, telefona, komunalnih storitev, in vse morebitne druge funkcionalne stroške);
b) vse javne dajatve in druga bremena povezana z Nepremičninami in vse rizike, ki izvirajo iz naslova lastništva Nepremičnine;
c) vse stroške povezane s spremembo imena pri pravnih oz. fizičnih osebah, ki izstavljajo račune za obratovalne stroške, povezane z Nepremičninami.

Prodajalec z dnem primopredaje Nepremičnin odpove veljavno zavarovalno polico za Nepremičnine, Kupec pa od tega dne Nepremičnine zavaruje sam.
Davek in stroški
[bookmark: _Hlk240626830]člen
Prodajalec bo takoj po sklenitvi te pogodbe na FURS oddal vlogo za odmero DPN.
DPN v višini 2% Kupnine se zaveže plačati Kupec.
Vpis lastninske pravice 
[bookmark: _Hlk240882927]člen
Prodajalec se zavezuje, da bo takoj po prejemu izvoda te pogodbe s potrdilom Finančne uprave RS o plačanem DPN, notarsko overil podpis svojega zastopnika na tem izvodu pogodbe in ga nato deponiral pri notarki Andreji Cajhen iz Nove Gorice (v nadaljevanju kot: »Notarka«) po pravilih o notarskih hrambi v skladu z naslednjim členom.
člen
Pogodbeni stranki soglašata, da se lastninska pravica na Nepremičninah vknjiži v korist Kupca pred plačilom celotne Kupnine, vendar izključno ob sočasni ureditvi zavarovanj in notarske hrambe po tem členu. Predhodna vknjižba ne pomeni potrditve, da je Kupnina plačana, niti odpovedi Prodajalca zahtevku za njeno plačilo.
Notarsko hrambo listin, denarnih sredstev in pravice razpolaganja z zaznamovanim vrstnim redom ter vložitev zemljiškoknjižnih predlogov opravi Notarka. Pogodbeni stranki pred vložitvijo prvega zemljiškoknjižnega predloga pri Notarki uredita vse izjave, pooblastila in navodila, potrebna za izvedbo tega člena, v obliki, ki jo zahtevajo veljavni predpisi. Notarka mora hrambo in navodila izrecno sprejeti.
Pogodbeni stranki skleneta sporazum o notarski hrambi najpozneje v osmih delovnih dneh po tem, ko so kumulativno izpolnjeni naslednji pogoji:
a) Nepremičnine so oblikovane in vpisane v ustrezne nepremičninske evidence tako, da je omogočena njihova samostojna odsvojitev, njihove identifikacijske oznake pa so usklajene s to pogodbo in zemljiškoknjižnim dovolilom;
b) pridobljena so vsa za sklenitev in izvedbo pogodbe potrebna soglasja in odobritve ter izpolnjene druge obvezne predpostavke na strani obeh pogodbenih strank;
c) izvedene so davčne formalnosti, potrebne za overitev podpisa na zemljiškoknjižnem dovolilu;
d) iz zemljiške knjige ne izhajajo druge pravice, zaznambe ali nerešeni predlogi, ki bi preprečevali ali ogrožali dogovorjeno pridobitev lastninske pravice oziroma izvedbo zavarovanja po tem členu, razen tistih, ki jih stranki izrecno opredelita in sprejmeta v sporazumu o notarski hrambi.
Prodajalec pri Notarki deponira izvod te pogodbe z zemljiškoknjižnim dovolilom iz 15. člena in notarsko overjenim podpisom svojega zastopnika. Notarka sme listino uporabiti za vknjižbo lastninske pravice v korist Kupca šele po izpolnitvi pogojev iz tega člena in sprejemu vseh listin ter izjav za zavarovanje povratnega prenosa. Pred tem listine ne sme izročiti Kupcu ali tretji osebi za samostojno zemljiškoknjižno uporabo.
Kupec ob sklenitvi sporazuma o notarski hrambi:
a) izda in pri Notarki deponira ločeno zemljiškoknjižno dovolilo z notarsko overjenim podpisom svojega zastopnika, s katerim izrecno in brezpogojno dovoljuje vknjižbo lastninske pravice na vseh Nepremičninah v korist Prodajalca do celote; dovolilo je namenjeno izključno izpolnitvi obveznosti vračila Nepremičnin po veljavni razvezi te pogodbe;
b) poda vse potrebne izjave in pooblastila za vložitev predloga za zaznambo vrstnega reda za pridobitev lastninske pravice, namenjeno zavarovanju povratnega prenosa Nepremičnin na Prodajalca;
c) poda izjavo po 70. členu ZZK-1 o prenosu pravice razpolaganja z navedenim zaznamovanim vrstnim redom na Prodajalca; Notarka izjavo sprejme in evidentira v zakonsko predpisani obliki ob vložitvi predloga za zaznambo vrstnega reda;
d) poda navodilo, da se povratno zemljiškoknjižno dovolilo in pravica razpolaganja z zaznamovanim vrstnim redom hranita in uporabita izključno pod pogoji iz tega člena.
Prodajalec sprejme prenos pravice razpolaganja z zaznamovanim vrstnim redom in poda Notarki navodilo, da sme to pravico uporabiti samo za povratno vknjižbo lastninske pravice v njegovo korist pod pogoji iz tega člena. Brez pisnega soglasja Kupca pravice ne sme prenesti na tretjo osebo, zahtevati njene uporabe za drug namen ali spreminjati dogovorjenih pogojev hrambe.
Notarka pred vložitvijo predlogov preveri zemljiškoknjižno izvedljivost dogovorjenega zaporedja. Predlog za vknjižbo lastninske pravice v korist Kupca in predlog za zaznambo vrstnega reda vloži v pravno dopustnem zaporedju, brez nepotrebnega časovnega presledka. V sporazumu o notarski hrambi se izrecno določijo predlagatelj zaznambe, Nepremičnine, na katere se zaznamba nanaša, ter povezava zaznambe s povratnim prenosom na Prodajalca. Če dogovorjenega zavarovanja ni mogoče zakonito in učinkovito urediti, Notarka predloga za vknjižbo lastninske pravice v korist Kupca ne vloži, dokler stranki pisno ne dogovorita druge ustrezne rešitve.
Notarka obema strankama brez nepotrebnega odlašanja posreduje potrdila o vloženih predlogih in prejete zemljiškoknjižne sklepe. Če je kateri od predlogov zavržen ali zavrnjen oziroma se pojavi druga ovira za dogovorjeno izvedbo, stranki nemudoma obvesti. Stranki sta dolžni v petih delovnih dneh od prejema obvestila opraviti dejanja v svoji pristojnosti, potrebna za odpravo ovire. Če ovire ni mogoče odpraviti do 15.12.2026, lahko stranka, ki zanjo ni odgovorna, od pogodbe odstopi s pisno izjavo drugi stranki in Notarki. Če je Kupec že pridobil lastninsko pravico, se za vračilo izpolnitev uporabi ta člen.
Kupec do plačila celotne Kupnine oziroma do dokončne izvedbe vračila Nepremičnin teh ne sme odsvojiti, dodatno obremeniti, oddati v najem ali drugače dovoliti pravic tretjih oseb brez predhodnega pisnega soglasja Prodajalca. Ta obveznost ima obligacijski učinek in ne nadomešča zavarovanja z zaznamovanim vrstnim redom.
Za plačilo Kupnine šteje plačilo na račun Prodajalca skladno s 7. členom te pogodbe. Obveznost je izpolnjena v obsegu zneskov, dejansko pripisanih na dogovorjen račun. Plačilni nalog, ki ne izkazuje izvršitve plačila, sam po sebi ne predstavlja zadostnega dokazila o plačilu.
Kupec Notarki najpozneje naslednji delovni dan po vsakem plačilu predloži bančno dokazilo o izvršenem plačilu. Prodajalec mora Notarki v dveh delovnih dneh potrditi prejem plačila na svoj račun. Njegova opustitev potrditve ne preprečuje ugotovitve plačila na podlagi drugih zanesljivih bančnih dokazil. 
Če Prodajalec zatrjuje, da je pogodba zaradi neplačila Kupnine razvezana, Notarki predloži pisno obvestilo z navedbo dneva zapadlosti, prejetih plačil, neplačanega zneska in podlage za razvezo ter dokazila, s katerimi razpolaga. Taka izjava Prodajalca zadošča za nastop pogoja za razvezo te pogodbe zaradi neplačila Kupnine ob dodatnem pogoju, če Prodajalec Notarki predloži potrdilo o izvršenem plačilu vračila vseh prejetih delnih plačil Kupca.
Notarka sme povratno zemljiškoknjižno dovolilo uporabiti in vložiti predlog za vknjižbo lastninske pravice v korist Prodajalca v zaznamovanem vrstnem redu, če:
a) so nastopile pogodbene ali zakonske predpostavke za razvezo pogodbe;
b) je nastop razveze izkazan z listinami, določenimi v sporazumu o notarski hrambi;
c) so izpolnjene tudi davčne in druge zakonske predpostavke za povratni vpis.
Če je Kupec pred razvezo plačal del Kupnine, je vračilo delnih plačil pogoj za uporabo povratnega zemljiškoknjižnega dovolila.  
Ko je plačana celotna Kupnina in ni predhodno nastopila razveza pogodbe oziroma sta stranki pogodbo veljavno ohranili v veljavi, Notarka najpozneje v treh delovnih dneh po ugotovitvi teh okoliščin preneha hraniti povratno zemljiškoknjižno dovolilo v korist Prodajalca in ga vrne Kupcu ter na podlagi vnaprej sprejetega Prodajalčevega navodila vloži predlog za izbris zaznambe vrstnega reda, namenjene povratnemu prenosu. Za navedena dejanja ni potrebno novo soglasje Prodajalca.
Rok hrambe se določi do 30.07.2027, pri čemer mora omogočati izvedbo vseh predvidenih plačilnih, obvestilnih in zemljiškoknjižnih dejanj. Rok za plačilo Kupnine mora biti določen tako, da do izteka veljavnosti zaznambe vrstnega reda ostane najmanj devetdeset dni.
Notarka stranki najmanj šestdeset dni pred iztekom veljavnosti zaznambe pisno opozori, če zavarovanje še ni prenehalo oziroma ni bilo uporabljeno. Podaljšanje roka plačila je dopustno samo ob sočasni pisni ureditvi ustreznega nadaljnjega zavarovanja. Nova zaznamba vrstnega reda ne ohrani avtomatično vrstnega reda prejšnje zaznambe.
Ob izteku hrambe se listine ne vrnejo avtomatično deponentu, če bi bilo to v nasprotju z že nastalo pravico druge stranke ali odprtim sporom. Sporazum o notarski hrambi mora za tak primer vnaprej določiti zakonsko dopusten način nadaljnje hrambe oziroma sodnega depozita. Če prenos lastninske pravice na Kupca ni bil izveden in so zemljiškoknjižni postopki pravnomočno končani brez vpisa, se neuporabljene listine vrnejo njihovim deponentom.
Določbe tega člena o hrambi, zavarovanju, povratnem prenosu in vračanju izpolnitev ostanejo v veljavi tudi po razvezi pogodbe, kolikor je to potrebno za ureditev posledic njenega prenehanja. Navodil Notarki nobena stranka ne sme enostransko spremeniti ali preklicati v škodo že nastalih pravic druge stranke; spremembe se opravijo skladno z zakonom in sprejetimi pogoji notarske hrambe.
člen
ARCTUR Računalniški inženiring d.o.o., Kromberk, Industrijska cesta 1A, 5000 Nova Gorica, matična številka: 5562325000, izrecno in brezpogojno dovoljuje, da se pri naslednjih nepremičninah,: 
1. ID znak del stavbe 2304-1289-46,
2. ID znak del stavbe 2304-1289-47,
3. ID znak del stavbe 2304-1289-48,
4. ID znak del stavbe 2304-1289-49,
5. ID znak del stavbe 2304-1289-50,

v zemljiški knjigi vknjiži lastninska pravica na ime in v korist:
MESTNA OBČINA NOVA GORICA, Trg Edvarda Kardelja 1, 5000 NOVA GORICA, matična številka: 5881773000, do celote (1/1).
Drugi dogovori 
člen
Stranki se v zvezi z upravljanjem Poslovne stavbe dodatno dogovorita:
a) [bookmark: _Hlk240635774]Kupec si mora v roku 60 dni od izročitve Nepremičnin na lastne stroške preurediti električno, vodovodno in drugo napeljavo, namestiti števce itd., Prodajalec pa se zaveže za izvedbo navedenih del podati morebiti potrebna soglasja,
b) Kupec mora v roku 60 dni od izročitve Nepremičnin lastne stroške urediti postavitev predelnih sten in izvesti druga potrebna dela, z namenom funkcionalne ločitve svojih poslovnih prostorov od prostorov Prodajalca,
c) Kupec mora dela iz točke a) in b) tega člena izvesti hitro in na način, da se čim manj moti poslovanje Prodajalca v Poslovni stavbi, 
d) [bookmark: _Hlk241133144]stranki soglašata, da bosta redno in ažurno skrbeli za vzdrževanje in videz posebnih skupnih delov stavbe, kjer sta izključni solastnici ter da si bosta s tem povezane stroške (stroški za tekoče in investicijsko vzdrževanje, čiščenje, beljenje, varovanje itd.) delili glede na delež lastništva posameznih delov stavb, ki se navezujejo na posebne skupne dele in so po svoji dejanski rabi poslovni del stavbe (to so posamezni deli stavbe ID znak del stavbe 2304-1289-49, 2304-1289-50 in 2304-1289-41, 2304-1289-44, 2304-1289-45, 2304-1289-53, 2304-1289-54, 2304-1289-56),
e) Kupec se zaveže, da bo v roku 6 mesecev od sklenitve te pogodbe skupaj s Prodajalcem pripravil in uskladil in nato upravniku Poslovne stavbe, tj. družbi Dom d.o.o., podal predlog za sprejem nove pogodbe o upravljanju in pogodbe o medsebojnih razmerjih Poslovne stavbe, zlasti iz vidika, da bodo delilniki stroškov ustrezneje odražali vrsto in rabo poslovnih prostorov, ki jih imajo v lasti posamezni lastniki posebnih delov stavbe (zlasti pa razlikovanje garažni in pisarniški prostori), ter da se bo po svojih najboljših močeh in aktivno zavzemal za sprejem navedenih pogodb s strani lastnikov posebnih delov stavbe,
f) stranki se dogovorita, da se ne glede na vknjižbo lastninske pravice na ime Kupca za čas do izteka odpovednega roka najemnih pogodb iz g) točke 1. člena izključno Prodajalec šteje kot najemodajalec po najemnih pogodbah ter je zato izključno Prodajalec upravičen do najemnine po navedenih najemnih pogodbah.
Prenehanje pogodbe
člen
Ta pogodba preneha veljati v primerih, ko tako določa zakon. Pogodba zlasti preneha veljati v primeru, da Kupec Kupnine ne plača v roku iz drugega odstavka 6. člena te pogodbe.
Protikorupcijska klavzula
člen
Ta pogodba se šteje za nično, če je kdo v imenu ali na račun nasprotne pogodbene stranke (torej stranke, ki vstopa v pogodbeno razmerje z organom ali organizacijo iz javnega sektorja) predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za:
1. pridobitev posla iz te pogodbe ali
za sklenitev posla iz te pogodbe pod ugodnejšimi pogoji ali
za opustitev dolžnega nadzora nad izvajanje pogodbenih obveznosti iz te pogodbe ali
za drugo ravnanje ali opustitev ravnanja, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku ali posredniku organa ali organizacije iz javnega sektorja drugi pogodbeni stranki (torej stranki, ki vstopa v pogodbeno razmerje z organom ali organizacijo iz javnega sektorja) ali njenemu predstavniku, zastopniku oziroma posredniku.
Kupec bo v primeru ugotovitve o domnevnem obstoju dejanskega stanja iz prvega odstavka tega člena obvestila komisijo za preprečevanje korupcije ali druge organe glede njegovega domnevnega nastanka, pričela z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.
Skrbništvo pogodbe
 člen
Skrbnik pogodbe na strani Kupec je Marko Mikulin, vodja Razvojne pisarne, na strani Prodajalca pa Tomi Ilijaš.
Končne določbe
 člen
Spremembe in dopolnitve te pogodbe so veljavne, če se sklenejo pisno, v obliki aneksa k tej pogodbi. 
člen
Morebitne spore bosta pogodbeni stranki reševali sporazumno. Če sporazumna rešitev spora ne bi bila možna, spor rešuje pristojno sodišče v Novi Gorici.
člen
Za to pogodbo se uporabljajo določila Zakona o stvarnem premoženju države in samoupravnih lokalnih skupnosti ter Obligacijskega zakonika. 
člen
Ta pogodba prične veljati z dnem, ko jo podpišeta obe pogodbeni stranki. 
Pogodba je sestavljena v štirih (4) enakih izvodih, od katerih prejme vsaka pogodbena stranka po en (1) izvod, en (1) izvod je za potrebe Finančne uprave RS, en (1) izvod pa za potrebe vpisa lastninske pravice v Zemljiško knjigo.
Priloga in sestavni del te pogodbe je:
· Pooblastilo 
· Lokacijska informacija
· Soglasje Mestnega sveta mestne občine Nova Gorica 

